CELEX: 32005D0193
Language: el
Date: 2005-03-08 00:00:00
Title: 2005/193/ΕΚ: Απόφαση της Επιτροπής, της 8ης Μαρτίου 2005, για την τροποποίηση της απόφασης 2004/475/ΕΚ για τη θέσπιση μεταβατικών μέτρων υπέρ ορισμένων εγκαταστάσεων στους τομείς του κρέατος και του γάλακτος στη Σλοβενία [κοινοποιηθείσα υπό τον αριθμό Ε(2005) 518] (Κείμενο που παρουσιάζει ενδιαφέρον για τον ΕΟΧ)

10.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/23
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 8ης Μαρτίου 2005
   για την τροποποίηση της απόφασης 2004/475/ΕΚ για τη θέσπιση μεταβατικών μέτρων υπέρ ορισμένων εγκαταστάσεων στους τομείς του κρέατος και του γάλακτος στη Σλοβενία
   [κοινοποιηθείσα υπό τον αριθμό Ε(2005) 518]
   (Κείμενο που παρουσιάζει ενδιαφέρον για τον ΕΟΧ)
   (2005/193/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την πράξη προσχώρησης της Τσεχικής Δημοκρατίας, την Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 42,
   Εκτιμώντας τα ακόλουθα:
   
               (1)
            
            
               Αφότου εκδόθηκε η απόφαση 2004/475/ΕΚ της Επιτροπής (1) έχει αλλάξει η κατάσταση σχετικά με τις εγκαταστάσεις στις οποίες έχει χορηγηθεί μεταβατική περίοδος για να επιτύχουν την πλήρη συμμόρφωση με τις κοινοτικές απαιτήσεις.
            
         
               (2)
            
            
               Μια εγκατάσταση παραγωγής κρέατος σταμάτησε να λειτουργεί στις 31 Δεκεμβρίου 2004.
            
         
               (3)
            
            
               Μια εγκατάσταση επεξεργασίας γάλακτος από τον κατάλογο των εγκαταστάσεων σε μεταβατικό στάδιο θα σταματήσει να λειτουργεί ως εγκατάσταση υψηλής δυναμικότητας. Θα μειώσει την παραγωγή της έτσι ώστε να συμμορφωθεί με τους κανόνες της κοινοτικής νομοθεσίας για τις εγκαταστάσεις με περιορισμένη ικανότητα παραγωγής. Συνεπώς, θα πρέπει να διαγραφεί από τον κατάλογο των εγκαταστάσεων σε μεταβατικό στάδιο.
            
         
               (4)
            
            
               Τρεις εγκαταστάσεις παραγωγής κρέατος που περιλαμβάνονται στον κατάλογο των εγκαταστάσεων σε μεταβατικό στάδιο έχουν καταβάλει σημαντικές προσπάθειες για τη δημιουργία νέων μονάδων. Ωστόσο, οι εν λόγω εγκαταστάσεις δεν είναι σε θέση να ολοκληρώσουν τη διαδικασία αναβάθμισής τους εντός της καθορισμένης προθεσμίας λόγω εξαιρετικών τεχνικών περιορισμών. Συνεπώς, κρίνεται δικαιολογημένο να τους δοθεί περισσότερος χρόνος για να ολοκληρώσουν τη διαδικασία αναβάθμισής τους.
            
         
               (5)
            
            
               Συνεπώς, το παράρτημα της απόφασης 2004/475/ΕΚ θα πρέπει να τροποποιηθεί αναλόγως. Χάριν σαφήνειας, θα πρέπει να αντικατασταθεί.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2004/475/ΕΚ αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Μαρτίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 160 της 30.4.2004, σ. 78· διορθωμένη έκδοση (ΕΕ L 212 της 12.6.2004, σ. 47).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ΕΓΚΑΤΑΣΤΑΣΕΙΣ ΠΑΡΑΓΩΓΗΣ ΚΡΕΑΤΟΣ ΣΕ ΜΕΤΑΒΑΤΙΚΟ ΣΤΑΔΙΟ
            
                        Αριθ.
                     
                     
                        Αριθμός κτηνιατρικής έγκρισης
                     
                     
                        Επωνυμία και διεύθυνση της εγκατάστασης
                     
                     
                        Τομέας: κρέας
                     
                     
                        Ημερομηνία συμμόρφωσης
                     
                  
                        Δραστηριότητα των εγκαταστάσεων
                     
                  
                        Νωπό κρέας, σφαγή, τεμαχισμός
                     
                     
                        Προϊόντα κρέατος
                     
                     
                        Ψυκτικές αποθήκες
                     
                  
                        1
                     
                     
                        14
                     
                     
                        Meso Kamnik, Kamnik
                     
                     
                        X
                     
                     
                         
                     
                     
                         
                     
                     
                        1.10.2005
                     
                  
                        2
                     
                     
                        19
                     
                     
                        Meso Kamnik, Domžale
                     
                     
                        X
                     
                     
                        X
                     
                     
                         
                     
                     
                        1.10.2005
                     
                  
                        3
                     
                     
                        306
                     
                     
                        Arvaj Anton s.p., Kranj
                     
                     
                        X
                     
                     
                        X
                     
                     
                         
                     
                     
                        1.10.2005»